प्रिमियर बाहिरियो
एप्पोन र एनसेल ए रातोपुलस्थित भेलोसिटी एरिनामा जारी कोकाकोला कर्पोरेट इन्डोर क्रिकेट प्रतियोगिताको क्वाटरफाइनल पुगेका छन् ।
काठमाडौं — एप्पोन र एनसेल ए रातोपुलस्थित भेलोसिटी एरिनामा जारी कोकाकोला कर्पोरेट इन्डोर क्रिकेट प्रतियोगिताको क्वाटरफाइनल पुगेका छन् । बुधबार एप्पोनले पहिलो खेलमा प्रिमियर इन्स्योरेन्सलाई ३ विकेट र दोस्रोमा एनसेल ए लाई १ विकेटले पराजित गर्दै दोस्रो चरणमा स्थान बनायो । समूहको अन्तिम खेलमा एनसेल ए ले प्रिमियरलाई १ विकेटले पराजित गरेपछि समूह उपविजेताको दोस्रो चरणमा प्रवेश पायो । दुवै खेल हारेको प्रिमियर बाहिरिएको छ । 